title: Iocaste (loarenn)
text: Iocaste (diwar an henc'hresianeg Ιοκάστη) pe Yaou XXIV a zo ul loarenn gilgradek direizh hag a dro en-dro da Yaou. Gant ur strollad steredonourien eus Skol-Veur Hawaii e voe dizoloet e 2000. Unan eo eus strollad Ananke, ur strollad loarennoù hag a gelc'htro etre 19.3 milion a gilometradoù ha 22.7 milion a gilometradoù gant ur stouadur a 150°. Tost eo, war a seblant, dre e genaozadur, ouzh ar planedennigoù a zoare C.
  
  Betek 2005 e oa anvet S/2000 J 3. Tennañ a ra hec'h anv eus Iokaste, mamm ha gwreg Oidipous.